Kolmiloikka

Kolmiloikka on yleisurheilulaji, jossa urheilija vauhdinoton jälkeen suorittaa hyppylaudalta peräjälkeen kolme loikkaa päätyen hiekkakasaan. Kolmiloikka on ollut kesäolympialaisten ja yleisurheilun maailmanmestaruuskilpailujen ohjelmassa alusta lähtien.

Suorituspaikka ja välineet
Kolmiloikan vauhdinottorata on vähintään 40 metrin pituinen. Ponnistuslankku on valkoinen ja upotettu vauhdinottoradan ja alastuloalueen pinnan tasalle. Hypyn ponnistus on suoritettava ponnistuslankussa värin vaihtumisella merkityn ponnistusrajan takaa. Suorituksen hylkäykseen johtavaa yliastumista suositellaan valvottavan videotekniikalla. Vaihtoehtoisesti ponnistuslankun takana voi olla vahalankku, johon jääneestä jäljestä yliastuminen voidaan havaita.

Kolmiloikan alastulopaikka täytetään pehmeällä ja kostealla hiekalla. Alastulopaikka on 2,75–3 metriä leveä. Kansainvälisissä kilpailuissa sen etureunan on oltava miehillä vähintään 13 metriä ja naisilla 11 metriä ponnistuslinjasta. Muissa kilpailuissa väli sovitetaan kilpailijoiden tason mukaan.

Kolmiloikkaajan kengän pohja saa olla paksuudeltaan enintään 25 millimetriä, mikä on 5 millimetriä enemmän kuin muissa kenttälajeissa. Marraskuusta 2024 alkaen pohjan enimmäispaksuus on 20 millimetriä.

Hyppy
Kolmiloikkasuoritus koostuu vauhdinotosta ja kolmesta erilaisesta loikasta. Ensimmäisenä on suoritettava saman jalan loikka, toisena vuoroloikka ja kolmantena hyppy. Suoritusta ei hylätä, vaikka hyppääjä raapaisee radan pintaa hyppyjen aikana.

Ensimmäisessä loikassa hyppääjä ponnistaa ja tulee alas samalla jalalla. Loikan keskivaiheessa hän heilauttaa ensin vapaan jalkansa reiden ylös vaakasuoraan asentoon, ja vetää sen loikan lopussa ponnistusjalan taakse. Hän nostaa sitten ponnistusjalan reiden ylös, jolloin hän on loikan keskivaiheessa pitkässä haara-asennossa. Alastulossa hyppääjä taivuttaa ponnistusjalkansa toista loikkaa varten. Käsivarsillaan hyppääjä tasapainottaa kehoaan ja auttaa suuntaamaan hypyn eteenpäin.

Keskimmäinen loikka on yleensä lyhyempi kuin muut loikat. Hyppääjä taivuttaa vapaan jalkansa ja heilauttaa sen sitten voimakkaasti eteenpäin. Loikan puolivälissä hyppääjä on pitkässä haara-asennossa. Hän tulee alas vapaalla jalallaan.

Kolmas loikka muistuttaa pituushypyn loikkaa. Hyppääjä heilauttaa vapaan jalkansa voimakkaasti eteenpäin ja vie sen jälkeen ponnistusjalkansa sen vierelle, jotta hänen jalkansa ovat alastulossa mahdollisimman edessä. Jotkut hyppääjät auttavat loikkaa käsivarsillaan.

Hypyn mittaus suoritetaan alastulopaikalle jääneestä jäljestä kohtisuoraan ponnistuslinjaan. Tulos kirjataan yhden senttimetrin tarkkuudella, alaspäin pyöristäen.

Kolmiloikka vaatii juoksunopeutta, vahvoja jalkoja ja ponnistusvoimaa. Hyppääjän täytyy myös osata jakaa voimansa oikein kolmen loikan kesken. Kolmiloikka on fyysisesti vaativa laji, jossa hyppääjän kantapäät, polvet, lantio ja jalkaterän nivelet ovat kovilla.

Historia
Moniloikka antiikin olympialaisissa
Nykymuotoinen kolmiloikka ei ollut lajina antiikin olympialaisissa, mutta on mahdollista, että jonkinlaisessa moniloikassa kilpailtiin. Antiikin viisiottelussa oli yhtenä lajina pituushyppy, mutta sen säännöistä ei ole tarkkaa tietoa. Komediakirjailija Aristofaneen mukaan urheilija nimeltä Phayllos hyppäsi yli 16-metrisen hypyn, joka ylitti silloisen 15-metrisen hyppyradan. Tämä sai monet historioitsijat arvelemaan, että kyseessä olisi usean hypyn suoritus, ilmeisesti tasajalkaa hypätty viisiloikka. Antiikin pituushyppääjät pitivät käsissään halteres-käsipainoja, jotka todennäköisesti auttoivat tasajalkaa suoritetuissa hypyissä.

Nykyaikaisissa arvokilpailuissa 

Kolmiloikka on yksi nykyaikaisten olympialaisten yleisurheilun alkuperäisiä kilpailutapahtumia. Se on ollut lajivalikoimassa vuodesta 1896. Naisten kolmiloikka tuli kisaohjelmaan vuonna 1996. Olympiahistorian alkuvuosina kilpailutapahtumia oli kaksi, kun olympiamitalit ratkaistiin myös vauhdittomassa kolmiloikassa. Yleisurheilun maailmanmestaruuskilpailuissa kolmiloikka on ollut ensimmäisistä MM-kilpailuista alkaen, vuodesta 1983.

Ennätykset
Miesten nykyisen maailmanennätyksen 18,29 hyppäsi brittiläinen Jonathan Edwards 7. elokuuta 1995 Göteborgin MM-kisoissa. Naisten maailmanennätyksen 15,74 hyppäsi venezuelalainen Yulimar Rojas MM-hallikilpailuissa 20. maaliskuuta 2022.

Suomen miesten ennätystä piti lähes 50 vuotta hallussaan Pertti Pousi, joka ponnisti vuonna 1968 tuloksen 17,00, vain kolmen sentin päähän maailmanennätyksestä. Pousin ennätyksen rikkoi Simo Lipsanen vuonna 2017 tuloksella 17,14. Naisten Suomen ennätys on Kristiina Mäkelän 14,64 vuodelta 2022.

Miesten ennätykset maanosittain
Lähde: WAMiesten kolmiloikan maanosien ennätykset, WA, viitattu 30.7.2021 
Maanosa Haltija Kansalaisuus Tulos Tuuli Päivämäärä Paikka Aasia  Li Yanxi    17,59  ±0,0  26.10.2009  Jinan, Kiina Afrikka  Hugues Fabrice Zango    18,07  (hallissa)  16.1.2021  Aubiére, Ranska Etelä-Amerikka  Jadel Gregório    17,90  +0,4  20.5.2007  Belem, Brasilia Eurooppa  Jonathan Edwards    18,29  +1,3  7.8.1995  Göteborg, Ruotsi Oseania  Ken Lorraway    17,46  +1,7  7.8.1982  Lontoo, Iso-Britannia Pohjois- ja Keski-Amerikka   Christian Taylor    18,21  +0,2  27.8.2015  Peking, Kiina

Naisten ennätykset maanosittain
Lähde: WANaisten kolmiloikan maanosien ennätykset, WA, viitattu 19.7.2022 
Maanosa Haltija Kansalaisuus Tulos Tuuli Päivämäärä Paikka Aasia  Olga Rypakova    15,25  +1,7   4.9.2010  Split, Kroatia Afrikka  Françoise Mbango Etone    15,39  +0,5  17.8.2008  Peking, Kiina Etelä-Amerikka  Yulimar Rojas    15,74  (hallissa)  20.3.2022  Belgrad, Serbia Eurooppa  Inesa Kravets    15,50   +0,9  10.8.1995  Göteborg, Ruotsi Oseania  Nicole Mladenis  20px Australia  14,04  +2,0  9.3.2002  Hobart, Australia +1,8  7.12.2003  Perth, Australia Pohjois- ja Keski-Amerikka  Yamilé Aldama    15,29  +0,3  11.7.2003  Rooma, Italia

Kaikkien aikojen pisimmät hypyt ulkoradoilla
Yksi tulos urheilijaa kohden. Päivitetty 20. heinäkuuta 2023.

Maailma

MiehetTriple Jump All Time Men worldathletics.org
 Tulos  Tuuli  Urheilija  Paikka  Pvm 1.  18,29  +1,3   Jonathan Edwards  Göteborg  7.8.1995 2.  18,21  +0,2   Christian Taylor  Peking  27.8.2015 3.  18,14  +0,4   Will Claye  Long Beach  29.6.2019 4.  18,09  −0,4   Kenny Harrison  Atlanta  27.7.1996 5.  18,08  0,0   Pedro Pablo Pichardo  Havanna  28.5.2015 6.  18,04  +0,3   Teddy Tamgho  Moskova  18.8.2013 7.  17,97  +1,5   Willie Banks  Indianapolis  16.6.19858.  17,92  +1,6   Hristo Markov  Rooma  31.8.1987 17,92  +1,9   James Beckford  Odessa  20.5.199510.  17,90  +1,0   Vladimir Inozemtsev  Bratislava  20.6.1990 17,90  +0,4   Jadel Gregório  Belém  20.5.2007

NaisetTriple Jump All Time Women worldathletics.org
 Tulos  Tuuli  Urheilija  Paikka  Pvm 1.  15,67  +0,7   Yulimar Rojas  Tokio  1.8.2021 2.  15,50  +0,9   Inesa Kravets  Göteborg  10.8.1995 3.  15,39  +0,5   Françoise Mbango Etone  Peking  17.8.2008 4.  15,34  −0,5   Tatjana Lebedeva  Heraklion  4.7.2004 5.  15,32  +0,9   Hrisopigi Devetzi  Ateena  21.8.2004 6.  15,31  0,0   Caterine Ibargüen  Monaco  18.7.2014 7.  15,29  +0,3   Yamilé Aldama  Rooma  11.7.2003 8.  15,28  +0,9   Yargelis Savigne  Osaka  31.8.2007 9.  15,25  +1,7   Olga Rypakova  Split  4.9.201010.  15,20  0,0   Šárka Kašpárková  Ateena  4.8.1997 15,20  −0,3   Tereza Marinova  Sydney  24.9.2000

Suomi

MiehetMatti Koskimies: Yleisurheilun Suomen parhaat kautta aikojen, miehet, kolmiloikka
 Tulos  Urheilija  Paikka  Pvm 1.  17,14  Simo Lipsanen  Bydgoszcz  16.7.2017 2.  17,00  Pertti Pousi  Kuortane  23.6.1968 3.  16,95  Johan Meriluoto  Turku  2.8.2000 4.  16,87  Pentti Kuukasjärvi  Helsinki  31.8.19755.16,83Aaro DavidilaLappeenranta19.7.2023 6.  16,82 Olli Pousi Tampere 7.6.1980 7.  16,62 Esa Viitasalo Hämeenlinna 7.8.19888.  16,61  Markku Rokala  Kouvola  15.8.1982 16,61  Aleksi Tammentie  Jämsä  28.6.2014 10.  16,58  Esa Rinne  Helsinki  20.8.1972

NaisetMatti Koskimies: Yleisurheilun Suomen parhaat kautta aikojen, naiset, kolmiloikka
 Tulos  Urheilija  Paikka  Pvm 1.  14,64Kristiina Mäkelä München 19.8.2022 2.  14,63 Senni Salminen Cluj-Napoca 19.6.2021 3.  14,39 Heli Koivula-Kruger Lappeenranta 3.8.2003 4.  14,18 Natalia Kilpeläinen Lappeenranta 3.8.2003 5.  13,87 Jessica Kähärä Kuortane 17.6.2023 6.  13,81 Sanna Nygård Torremolinos 11.7.2018 7.  13,73 Kaisa Gustafsson Lapua 23.7.1995 8.  13,72 Elina Sorsa Jämsä 27.6.2009 9.  13,70 Teija Hannila Lapinlahti 3.7.2005 10.  13,62 Emma Pullola Orimattila 21.7.2020

 Lähteet 

*